《和彭先生入阁述怀韵》
明代·董越

鹍翮凌摩在绛霄，玉清高处领群僚。
宁无尺五归时论，会有登三报治朝。
商弼夜深方入梦，尧衢日出已闻谣。
头颅自信多公道，白发从渠不肯饶。

作者简介：（1431—1502）明赣州府宁都人，字尚矩。成化五年进士。授编修。孝宗即位，迁右庶子。曾出使朝鲜。官至南京工部尚书。谥文僖。有《圭峰文集》、《使东日录》、《朝鲜赋》。